Letný slnovrat si ľudia v minulosti spájali hlavne s príchodom životodarného tepla, so začiatkom zberu, s odchodom snehu a ľadu, ale aj s plodením a mláďatami. Kelti oslavovali slnečného boha Mabona, ktorý porazil temnotu, a zapaľovali posvätné hranice. Slovania zase uctievali oheň i vodu a ich spojenie. V Európe postupom času oslava slnovratu splynula so svätojánskymi sviatkami.